ซื้อใจคนขายแรงงานรัฐขึ้นค่าหมอทำฟัน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — ประกันสังคมมอบของขวัญให้แรงงาน ชง ครม.เพิ่มเงินค่ารักษาพยาบาลยันทำฟัน
แหล่งข่าวจากทำเนียบรัฐบาลเปิดเผยว่า ขณะนี้สำนักงานเลขาธิการคณะรัฐมนตรีกำลังประสานงานกับนายสมเกียรติ ฉายะศรีวงศ์ ปลัดกระทรวงแรงงาน และประธานกรรมการสำนักงานประกันสังคม เพื่อจะนำเรื่องการขยายสิทธิประกันสังคมให้แก่สมาชิกผู้ประกันตน เพื่อเป็นของขวัญปีใหม่ให้แก่ผู้ใช้แรงงานที่อยู่ในระบบประกันสังคมเพิ่มเติมใน 2 รูปแบบ คือ การขยายวงเงินค่ารักษาพยาบาล และเพิ่มค่าทำฟันให้กับสมาชิก โดยคาดว่าจะเสนอให้คณะรัฐมนตรีพิจารณาได้ในกลางเดือนหน้า
ปัจจุบันสมาชิกผู้ประกันตนที่เป็นแรงงานในระบบจะได้รับสิทธิประโยชน์ใน 6 กรณี ได้แก่ คลอดบุตร นั้นได้มีการปรับขึ้นมาจากเดิมเหมาจ่าย 12,000 บาท เพิ่มเป็น 13,000 บาท เงินสงเคราะห์บุตรได้เพิ่มจาก 350 บาท เป็น 400 บาท ค่าทันตกรรมได้ขยับจาก 250 บาทต่อครั้ง แต่ไม่เกิน 500 บาทต่อปี มาเป็นเพิ่มครั้งละ 300 บาท แต่ต้องไม่เกิน 600 บาทต่อปี รวมทั้งให้บริการใส่รากฟันเทียมแก่ผู้ประกันตนที่ประสบอุบัติเหตุ และผู้ประกันตนที่มีอายุ 53 ปีขึ้นไป 
สำหรับฐานะของประกันสังคมในปัจจุบันนั้น มีเงินกองทุนร่วม 7.52 แสนล้านบาท ใหญ่สุดในประเทศและเป็นกองทุนที่ใหญ่ติดอันดับ 7 ของทวีปเอเชียมีสมาชิกกว่า 9 ล้านคน ในรอบ 9 เดือนที่ผ่านมามีผลตอบแทนจากการลงทุน 2.49 หมื่นล้านบาท คิดเป็นอัตราผลตอบแทนในระดับ 6.25% คาดว่าทั้งปีจะมีกำไรร่วม 3 หมื่นล้านบาท จากปีก่อนที่มีกำไร 2.66 หมื่นล้านบาทประกอบด้วยดอกเบี้ยรับจากเงินฝาก พันธบัตร และหุ้นกู้ จำนวน1.89 หมื่นล้านบาท เงินปันผลและกำไรจากการขายหลักทรัพย์ 6,071 ล้านบาท คิดเป็นอัตราผลตอบแทนย้อนหลัง 12 เดือน 6.25% ทั้งนี้ สปส.คาดว่าในปีนี้ทั้งปีจะมีกำไร3 หมื่นล้านบาท เพิ่มขึ้นจากปี 2552 ที่กองทุนประกันสังคมมีผลตอบแทนจากการลงทุน 2.66 หมื่นล้านบาท
โดยปัจจุบันกองทุนประกันสังคมมีเงินลงทุนทั้งสิ้น 7.5 แสนล้านบาท แบ่งลงทุนในหลักทรัพย์ที่มีความมั่นคงสูง ได้แก่พันธบัตรรัฐบาล พันธบัตรรัฐวิสาหกิจที่มีกระทรวงการคลังค้ำประกัน เงินฝากธนาคาร และหุ้นกู้เอกชน 6.05 แสนล้านบาท คิดเป็น 81% ของเงินลงทุน ส่วนเงินลงทุนในหลักทรัพย์ที่มีความเสี่ยง ได้แก่ตราสารหนี้อื่นๆ หน่วยลงทุน และหุ้นสามัญต่างๆ รวม 1.451 แสนล้านบาท คิดเป็น 19% ของเงินลงทุน
ในโอกาสครบรอบ 20 ปี สำนักงานประกันสังคมกำลังจะดำเนินการปรับเพิ่มสิทธิประโยชน์ต่างๆ เพื่อให้ภาพรวมของการบริหารจัดการด้านการบริการให้แก่ผู้ประกันตน เช่น เพิ่มความสะดวกสบายในการส่งเงินสมทบ เข้าถึงระบบการรักษาพยาบาล ขยายสิทธิประโยชน์ประกันสังคมให้ครอบคลุมคนทำงานทุกสาขาอาชีพไม่ว่าจะเป็นแรงงานในระบบหรือนอกระบบ รวมทั้งการขยายความคุ้มครองไปยังบุตรและคู่สมรสผู้ประกันตนโดยเฉพาะ 
ในปัจจุบันมีจำนวนเงินมากถึง 750,200 ล้านบาท ซึ่งนับได้ว่าเป็นกองทุนที่มีความมั่นคงที่สุดในประเทศไทยและและเป็นกองทุนที่มีมูลค่ามากเป็นอันดับ 7 ของประเทศในทวีปเอเชีย
สังคมปัจจุบันมีผู้ประกันตนกว่า 9 ล้านคน รวมครอบครัวของผู้ประกันตนจะมีผู้ได้รับสิทธิประโยชน์จากกองทุนประกันสังคมประมาณ 20 ล้านคน
&amp;&lt;2288;
ผลการดำเนินงานกองทุนประกันสังคมในรอบ 9 เดือนแรกของปี2553 ว่า